cyanic-selkie/wikianc huggingface dataset:
Claude Goasguen
Akademisk karriere
Fra 1976 til 1986 underviste han ved Université Sorbonne Paris Nord (kalt université Paris XIII), og var dekan ved dets juridiske fakultet fra 1982 til 1984. Fra 1986 til 1988 var han rådgiver for landets undervisningsminister, René Monory, spesielt hva gjaldt båndene mellom universitetene og den private sektor og yrkesutdannelsen. Fra desember 1987 til januar 1991 var han universitetets rektor.
Politisk virke
I en kortere tid var han minister for statlige reformer, desentralisering og borgerskap i 1995 under statsminiter Alain Juppé.
Han ble kjent for sine kommentarer rettet mot det palestinske folk og om muslimer bosatte i Frankrike.
Goasguen var en kraftfull støtter av undertrykte kristne minoriteter i Den nære Østen og talte tydelig om deres kår på offentlige folkemøter om dem høsten 2015. Han var mottaker av Æreslegionen.
Erik Balnuweit
Erik Balnuweit (født 21. september 1988) er en tysk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 110 meter hekk.
Chelarctus
Chelarctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
Claude Goasguen
Politisk virke
Goasguen døde 28. mai 2020 i Issy-les-Moulineaux i Frankrike av covid-19, i en alder av 75 år.
McLinbreen
McLinbreen er en isbre i Antarktis. Den flyter nord for McKenzie Nunatak og ut i Gravesonbreen i Bowers Mountains. Isbreen deler skar med Carryerbreen i vest og får delvis istilførsel fra Edlin Neve.
Breen ble navngitt av geologi-gruppen fra New Zealand Geological Survey Antarctic Expedition (NZGSAE) 1967–68 etter kapteinløytnant Robert D. McLin i U.S. Navy som var pilot på Hercules LC-130-flyet i Antarktis det året.
Det kongelige Victoriakjedet
Det kongelige Victoriakjedet (engelsk: The Royal Victorian Chain) er en britisk kongelig dekorasjon, som ble innstiftet av kong Edvard VII og første gang tildelt i forbindelse med hans kroning 9. august 1902. Utmerkelsen bærer navn av kongens mor, Victoria av Storbritannia. Det kongelige Victoriakjedet har kun en klasse. Tildeling skjer ved monarken og er dennes personlige gave.
Insignier
Til tross for at Det kongelige Victoriakjedet ikke er formelt forbundet med Den kongelige Victoriaordenen, gjør det bruk av ordenens insignier, nærmere bestemt korset for storkorsriddere av Den kongelige Victoriaordenen. Ordensinsigniene for Det kongelige Victoriakjedet består dermed av et hvitemaljert malteserkors som i midtmedaljongen bærer dronning Victorias kongelige og keiserlige monogram i hvitt på rødt, med en blå bord der det står innskrevet «Victoria». Medaljongen er kronet av en britisk imperiekrone. Korset er opphengt i kjedet i et ledd som består av Edvard VIIs kronede kongemonogram omgitt av en krans. Kjedet består ellers av ledd som representerer England, ved to Tudorroser, India, ved to lotusblomster, Irland, ved to trekløver og Skottland, ved to tistler.
Ordensbåndet er blått med røde og hvite kanter.
Tildeling
Det kongelige Victoriakjedet tildeles i hovedsak fremmede lands regjerende monarker og statsoverhoder. Det gis også til medlemmer av den britiske kongefamilie. I sjeldne tilfeller tildeles det britiske borgere.
Norske innehavere
Kong Harald er innehaver av Det kongelige Victoriakjedet. Det var også kong Olav og kong Haakon.
GLR-parser
GLR-parser er en forkortelse for Generalized LR, hvor L står for left-to-right (venstre-til-høyre og r står for rightmost. Det er en utvidelse av en LR-parser for å håndtere en ikke-deterministisk og tvetydig grammatikk. Det teoretiske grunnlaget for den ble gitt i 1974 i en avhandling av Bernard Lang, sammen med andre generelle kontekstfrie parsere slik som GLL. Avhandlingen beskriver en systematisk måte å lage slike algoritmer på, og uniforme resultater angående korrekthetsbevis, kompleksiteten med hensyn til grammatikkens klasser og optimaliseringsteknikker. Den første implementasjon av GLR ble beskrevet i 1984 av Masaru Tomita, og ble også kalt en parallell parser. Tomita presenterte fem stadier, selv om det andre stadium i praksis er anerkjent som GLR-parseren.
Leopoldsburg
Leopoldsburg er en kommune i den belgiske provinsen Limburg.
GLR-parser
Algoritmen har utviklet seg fra sin originale form, men prinsippene har forblitt uendret. Som vist i en publikasjon fra 1971, var Lang primært interessert i en enklere og mer fleksibel parser for utvidbare programmeringsspråk. Tomita's målsetning var å parse naturlige språk gjennomgående og effektivt. Alminnelige LR-parsere kan ikke håndtere den ikke-deterministiske og tvetydige natur hos naturlige språk, noe som GLR-parseren kan.
Timex Group
Timex Group B.V. er et nederlandsk holdingselskap med hovedkontor i Hoofddorp i Nederland, og morselskap til flere globale armbåndsurfabrikanter, inkludert Timex Group USA, Inc., TMX Phillippines, Inc., og Timex Group India Ltd.
Timex Group selv er privateiet, av det norske holdingselskapet Fred. Olsen & Co. og publiserer ingen opplysninger om sine salg eller produksjon.
U.S. Marshals Service
U.S. Marshals Service (USMS) er en amerikansk føderal politietat underlagt Justisdepartementet. Den ble opprettet i 1789 og er USAs eldste føderale politietat, med ansvar for å beskytte det føderale rettsvesenet. Etaten skal vokte domstolene, transportere fanger, beskytte vitner, samt forvalte innsattes eiendeler. U.S. Marshals Service er også den etaten som pågriper flest rømte innsatte fra føderale fengselsinstitusjoner.
I Antarktis representerer U.S. Marshals Service føderale politimyndigheter.
Wright Pass
Wright Pass er et snøpass vest for Jones Bluffs, som går fra nord til sør i 3 nautiske mil (6 km) mellom enden av Holtbreen og området nær Mayo Peak på Bear Peninsula på Walgreen Coast i Marie Byrd Land. Det ble kartlagt av U.S. Geological Survey (USGS) fra flyfotografi tatt av U.S. Navy 1966. Det ble navngitt av Advisory Committee on Antarctic Names (US-ACAN) i 1977 etter kvartermester William L. Wright i US Navy, som deltok på seks Operasjon Deepfreeze-oppdrag frem til 1977.
Hjem
Et hjem er et bosted eller oppholdssted brukt som fast residens for et individ, familie, husholdning eller flere familier i en stamme og det norske substantivet «hjem» brukes i en videre betydning som omfatter fødested eller en gård. «Hjem» kan også angi bevegelse mot bostedet eller mot bygdens midtpunkt.
Det er ofte et hus, en leilighet eller en annen bygning, eller alternativt et mobilt bosted, husbåt, yurt eller en annen bærbar beskyttelse. Et prinsipp i lovverket i mange land, relatert til retten til privatliv, nedfelt i artikkel 12 i menneskerettighetserklæringen er ukrenkeligheten av hjemmet som et individs beskyttelse.
Hjemsted har juridisk betydning blant annet for skatteplikt og statsborgerlige rettigheter.
Hjem gir vanligvis områder og fasiliteter for søvn, matlaging, spising og hygiene. Større grupper kan bo i et pleiehjem, barnehjem eller lignende institusjon. Når sikrere boliger ikke er tilgjengelige, kan folk bo i uformelle og noen ganger ulovlige skur som finnes i slumstrøk.
Det norske substantivet hjem (nynorsk: heim) brukes i en videre betydning enn den fysiske boligen. Ordet har vært brukt i betydningen fødested, om verden som helhet, og om en husmannsplass eller en avsidesliggende gård. Mange gårdsnavn, som Solem og Nerem, er sammensatt med med -(h)e(i)m. «Hjem» kan også være et adverb som betegner bevegelse mot hjemmet eller bostedet, eller det betegner bevegelse mot bygdens midtpunkt. Heimseter eller hjemseter var (for gårder med flere setrer) den seteren eller stølen som var nærmest gården, kanskje like i utkanten av den dyrkede marken eller innenfor lett gangavstand. Hjemsetrene ble brukt vår og høst. Dette i motsetning til sommerseter, langseter, fjellseter eller høyseter som var lengre unna grenden og var hovedseteren. «Hjemgård» brukes om den gården en person har vokst opp eller som har vært i familiens eie. «Heim(e)garden» har i deler av Norge blitt brukt om tunet med bygninger og innmarken rundt. Hjemfaller når en eiendom eller ressurs går tilbake til det offentlige eller den opprinnelige eieren.
Heusden-Zolder
Heusden-Zolder er en kommune i den belgiske provinsen Limburg. Heusden-Zolder er resultatet av to sammenslåtte kommuner, Heusden og Zolder som ble slått sammen 1. januar 1977. Heusden består av områdene Heusden sentrum, Berkenbos og Eversel. Zolder består av Zolder sentrum, Boekt, Viversel, Bolderberg og Lindeman.
Heusden-Zolder har om lag 2000 immigranter fra ulike deler av verden, mange av dem kom opprinnelig som gjestearbeidere for å arbeide i kullgruvene på 1960-tallet. Etter at kullgruvene ble lagt ned valgte de fleste å forbli i kommunen.
Sikringsstyrelsen
Sikringsstyrelsen, senere Den Sociale Sikringsstyrelse, var et dansk direktorat under Velfærdsministeriet som 2009 ble en del av Pensionsstyrelsen.
Sikringsstyrelsen ble i 1989 oppdelt i Arbejdsskadestyrelsen (nå: Arbejdsmarkedets Erhvervssikring ) og Socialstyrelsen. I 1992 ble Sikringsstyrelsen gjenopprettet og vat frem til november 2007 underlagt det nå nedlagte Socialministeriet. Direktoratet hadde 141 årsverk i 2007.
Svømming under Sommer-OL 2012 – 100 meter brystsvømming kvinner
100 meter brystsvømming for damer under sommer-OL 2012 fant sted 29. juli og 30. juli i London Aquatics Centre.
Finale
* tyvstart, men hun ble ikke diskvalifisert på grunn av en teknisk feil på utstyret.
** den yngste gullmedaljevinner noensinne.
Sveits under Sommer-OL 2016
Sveits deltok under Sommer-OL 2016 i Rio de Janeiro, Brasil i perioden 5. – 21. august 2016. Den sveitsiske troppen bestod av 104 utøvere som konkurrerte i sytten ulike idrettsgrener. Turneren Giulia Steingruber var landets flaggbærer under åpningsseremonien.
Utrecht (andre betydninger)
Utrecht kan vise til flere ting:
Vysjejsjaja Liha 2021
Vysjejsjaja Liha 2021 var den 31. sesongen av Belarus’ øverste divisjon i fotball for menn. Ligaen startet 12. mars 2021, med siste kampdato 28. november 2021. vant sitt tredje seriemesterskap.
Cubas herrelandslag i håndball
Cubas herrelandslag i håndball er det mannlige landslaget i håndball for Cuba. Det representerer landet i internasjonale håndballturneringer, og reguleres av Federación Cubana de Balonmano. Landslaget har deltatt i internasjonale turneringer siden 1979.
Resultater i internasjonale turneringer
''Resultatene som er vist under er kun turneringer der Cuba har deltatt. Turneringer de ikke har tatt del i er ikke ført opp.''
Biarctus
Biarctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
EuCorVac-19
EuCorVac-19 er en covid-19-vaksinekandidat som er blitt utviklet av EuBiologics Co.
Elidio Espinoza
Elidio Espinoza (født 5. mai 1955 i Chepén i regionen La Libertad i Peru, død 3. april 2021 i La Esperanza i La Libertad) var en peruansk politioberst som tjenestegjorde i Perus nasjonale politistyrker og som senere var advokat og politiker.
Bakgrunn
Som barn var Espinoza gateselger før han tok eksamen fra Carlos Gutiérrez Noriega-skolen. Han flyttet til Lima, og der studerte han ved Escuela de Oficiales de la Policía Nacional del Perú.
Politi- og advokatkarriere
Han ble leder av politistyrken Escuadro de Emergencia - nødssituasjonsskvadronen - i Trujillo før han ble advokat og tok mastergrad i forskning og undervisning. Han var gift med Regina Prado, og de fikk tre barn.
Politisk karriere
I 2014 grunnla Espinoza og hustruen Regina det politiske parti Movimiento Regional para el Desarrollo con Seguridad y Honradez. Samme år stilte han til valg til borgermester i provinsen Trujillo og til en plass i Gobierno Regional de La Libertad. Han ble valgt til borgermester og innehadde vervet fra 1. januar 2015 til 31. desember 2018. Han var også visepresident for Asociación de Municipalidades del Perú fra 2015 til 2016.
Rettsforfølgelse
En rettsprosess mot Espinozas tid som politi begynte i 2007 for maktmisbruk mot de påstått kriminelle Víctor Enríquez Lozano, Carlos Mariños Ávila, Ronald Reyes Saavedra og Marco Quispe Gonzáles i oktober det året i distriktet El Porvenir. Han ble frikjent den 27. desember 2011, og vant deretter alle ankesakene som kom opp; den 20. april 2012, den 23. juli 2013,  den 23. januar 2014, og den 20. oktober 2016. Men så ble frikjenningsdommen annullert den 28. august 2017. Den 16. september 2019 dømte Corte Superior de Justicia de La Libertad ham og syv andre politimenn til 30 års fengsel og til 100.000 soles til de dreptes familier. Ettersom han ikke var med andre i Høyesterett tok han avstand fra kjennelse og dom på en pressekonferanse dagen etter. Hans dom ble suspendert, og var det fortsatt da han døde.
Død
Espinoza døde av covid-19 i distriktet La Esperanza i La Libertad den 3. april 2021 i en alder av 65 år.
Berlinerpoplene (TV-serie)
Berlinerpoplene er en norsk dramaserie på åtte episoder initiert av Anders T. Andersen. De første seks episodene gikk på NRK1 høsten 2007, og de siste to episodene ble sendt i januar 2009. Serien er basert på de tre romanene Berlinerpoplene, Eremittkrepsene og Ligge i grønne enger av Anne B. Ragde. Den sjette episoden ble sett av 975,000 TV-seere, noe som er rekord for en norsk dramaserie.
Serien hadde premiere på NRK1 den 8. oktober 2007. Regien var delt mellom Anders T. Andersen (episode 1-3 og 7-8) og Sirin Eide (4-6). Produsent var Bitte Monn-Iversen, manus var ved Anne Regine Klovholt og Åse Vikene og line producer var Jardar Øyen. Produksjonen var ved NRK Drama.
20. september 2008 vant Berlinerpoplene Prix Italia for beste TV-drama; blant de andre nominerte produksjonene var den danske dramaserien Forbrytelsen.
Kritikk og seertall
«Med tv-versjonen av «Berlinerpoplene» har det berømte norske bygdedyret fått et skarpskåret monument», skrev VGs anmelder Astrid Sletmark om serien, og ga den terningkast fem.
«Flotte bilder og enestående karakterer gjør NRK til den seriøse seriemesteren denne høsten», skrev Side2s anmelder, og ga serien terningkast fem.
«Balanserer på grensen av parodisk traurighet, men skaper helstøpte figurer av Ragdes univers», skrev Dagbladets anmelder etter premieren den 8. oktober, og gav den terningkast fire. Han skrev videre: «Hvis man setter seg foran flatskjermen i feil humør, kan «Berlinerpoplene» framstå som en parodi på dramatisert traurighet.»
Premieren på serien hadde svært gode seertall med 835 000 seere i gjennomsnitt, noe som gjorde den til det mest sette tv-programmet den dagen. Ifølge medieforsker Kristian Tolonen i NRK var tallene uvanlig høye til å være en dramaserie. Tredje episode av serien oppnådde 967 000 seere, noe som var rekord for en norskprodusert dramaserie etter år 2000.
975 000 seere fulgte sjette og siste episode av seriens første sesong. Gjennomsnittlig så hele 930 000 seere hver episode.
Pauling Islands
Pauling Islands er en separat øygruppe som ligger 6 km sørøst for Barcroft Islands i Crystal Sound. Øygruppen ble kartlagt fra landmålinger tatt av Falkland Islands Dependencies Survey (FIDS) (1958–59) og navnsatt av United Kingdom Antarctic Place-Names Committee (UK-APC) etter Linus C. Pauling, en amerikansk kjemiker som la fram en teori om strukturen i is rundt 1935.
Copley Square
Copley Square er en plass i Boston i USA, oppkalt etter maleren John Singleton Copley. Plassen ligger i nabolaget Back Bay, avgrenset av gatene Boylston Street, Clarendon Street, St. James Avenue og Dartmouth Street.
Plassen er kjent for det store antall viktige arkitektoniske bygninger som ligger omkring, mange av hvilke er offisielle landemerker.
Espresso
Historie
Franskmannen Descroisilles oppfant espresso/mokka-kannen i 1802, noe som forbedret kaffetilberedningen, først og fremst i hjemmene. Disse kannene spredte seg særlig i Frankrike og en del senere i Italia. De store kafeene som vokste frem gjennom 1800-tallet resulterte i en rekke forsøk på å skape store kaffemaskiner som nyttet samme teknikken som de små hjemmekannene, og som kunne servere kafégjestene én og én nylaget kopp kaffe. Rundt 1836 dukket den første kaffemaskinen opp, og flere forsøk fulgte.
Jonathan Hulls
Jonathan Hulls eller Hull (døpt 1699, død 1758) var en engelsk oppfinner og pioner innenfor utvikling av dampmaskin. Tradisjonelt er han anerkjent som den første som utførte praktiske forsøk med damp for fremdrift av fartøy, men bevis for å underbygge påstanden om at han gjorde noe mer enn bare å foreslå en dampdrevet båt mangler.
Espresso
Historie
Først i 1901 utviklet milaneseren Luigi Bezzera porsjonsfilter i bajonetter. Nå kunne altså vannet holdes varmt, og kaffen kunne lages à la minute for kunden. Denne første «espressomaskinen» kunne holde et trykk på 1,5 bar, og Desiderio Pavoni patenterte denne og begynte produksjon av kafémaskiner i 1905.
Fra 1920-årene var det rundt ti små bedrifter som leverte varianter av espressomaskiner bare i området Milano og Torino. I 1938 dukket en forbedret maskin opp, som klarte å bygge opp trykket. Gaggia lånte dette patentet og leverte i 1946 en modell som nådde 10 bar. Espressoen ble nå aromatisk, fyldig og kremete.
Jonathan Hulls
Liv
Hulls ble født på Hengende Aston, Gloucestershire i Storbritannia. Bakgrunnen for at ettertiden har anerkjent hans innsats med motoriserte skip var en  artikkel i Philosophical Transactions of the Royal Society fra 1734, skrevet av den franske ingeniøren Monsieur Duquet angående motorisering av skip. Duquet var imidlertid også kontroversiell på den tiden på grunn av disputter med den franske fysikeren Henri Pitot. Hulls døde i 1758 i Bred Campden, hvor han hadde bodd nesten hele sitt voksne liv.
Espresso
Historie
Faema utviklet i 1961 espressomaskinen videre med bedre kontroll på vanntemperatur, og La Marzocco innførte to vanntanker i maskinen, slik at bryggingen av kaffen ikke ble påvirket av den høye temperaturen som kreves for «steaming» av melk.
Betydning av ordet espresso
Det er vanlig forståelse at ordet espresso refererer til den korte tiden det tar å tillage, eller eventuelt drikke kaffen. En annen oppfatning er at ordet er avledet av verbet esprimere, som betyr å presse ut eller igjennom. De første kafémaskinene produserte likevel ikke trykk, men lot varmt vann renne gjennom porsjonsfilteret med finmalt kaffe og brukte begrepet espresso i betydningen «servert i øyeblikket/i espressofart». Kafégjesten kunne bli servert kaffe ved disken, uten å måtte vente på tilberedningen. Kaffemaskinene med trykk kom først et par tiår senere.
Caffè
I Italia er espresso den vanligste formen for kaffe man får servert om man bestiller kaffe på en kaffebar eller restaurant. Hjemme hos en italiener er både kaffetraktere og presskanner fremdeles uvanlig. De fleste bruker mochakanne (caffètière eller moka), og slik er caffè både på kafé og hjemme en mørkere og sterkere kaffevariant. Italienske baristaer merket turisters reaksjon på espresso og serverte tidlig caffè amèricano – espresso tynnet ut med varmt vann.
Jonathan Hulls
Arbeid og virke
Hulls ide var å sette en Newcomen-dampmaskin i en slepebåt. På farkosten var det en aksling påmontert seks årer i akterenden. Denne var forbundet til et tau til et annen aksling som ble drevet rundt av dampmaskinen. Hulls hadde kunnskaper om hvordan stemples frem- og tilbakebevegelse skulle konverteres til rotasjonsbevegelse via veivaksling og stempelstenger.
The Oxford Dictionary of National Biography er tvilende til at Hulls utførte noen praktisk utprøving av oppfinnelse. Første utgave av Dictionary of National Biography beskriver at en slik slepebåt ble laget og testet i elven Avon i Evesham i 1737, men at forsøket slo feil.
Espresso
Caffè
Espresso blir brukt som basis for andre drikker som inneholder kaffe, som caffè latte, cappuccino og cortado.
Jonathan Hulls
Arbeid og virke
Hulls publiserte i 1754 en artikkel med tittel Kunsten å måle gjort enkelt ved hjelp av en ny glideskala, han skrev også boken Maltmakers' Instruktør.
Innflytelse
Augustus De Morgan sier at Hulls arbeid svært sannsynlig ga inspirasjon til William Symington, og at Erasmus Darwin var influert av Hulls når han profeterte at dampen snart ville «dra lektere».
Jackson Quiñónez
Jackson Quiñónez (født 12. juni 1980) er en spansk friidrettsutøver som konkurrerer i hekkeløp. Han representerte landet sitt i Sommer-OL 2012 i London, der han ble utslått i de innledende rundene på 110 meter hekk. Han representerte Ecuador frem til 2006.
Ole A. Wister
Wister er utdannet cand.jur. fra Universitetet i Oslo. Han var blant annet også inspektør ved Berg Arbeidsskole.
Schloss Ambras
Schloss Ambras er et tidligere keiserlig bergslott i Innsbruck i Tirol, Østerrike.
Slottet var tidligere de tyrolske grevenes hovedslott. Det er berømt for sin rike samling av malerier, håndskrifter, rustninger, våpen mm., som ble samlet det av erkehertug Ferdinand II av Østerrike, sønn av keiser Ferdinand I og gift med Philippine Welser. Han var stattholder i Tirol fra 1563. Samlingen ble flyttet til Wien i 1806, og er nå kjent som Amrassamlingen (Ambraser Sammlung).
Herdman Rocks
Herdman Rocks er to holmer, 15 moh, som ligger 3 km sørøst for Hart Rock og 5,5 km nordøst for Cape Dundas på Laurie Island i Sør-Orknøyene. De ble først kartlagt i 1838 av en fransk ekspedisjon under kaptein Jules Dumont d'Urville. De ble kartlagt på nytt i 1933 av Discovery Investigations og kalt opp etter Henry F.P. Herdman, som Cape Herdman også er kalt opp etter.
Antipodarctus
Antipodarctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
Trichinorhipis
Trichinorhipis er en slekt av biller som hører til familien praktbiller (Buprestidae).
Utseende
En liten (3 - 4 millimeter), svart praktbille. Hannen har kamformede antenner, hunnen sagtakkede. Oversiden har kraftig mikroskulptur. Pronotum er rundet. Dekkvingene hare et hvitgult tverrbånd av varierende bredde, noen ganger dekker det nesten hele vingen.
Levevis
Arten er knyttet til døde greiner av jojoba (Simmondsia chinensis, familien Simmondsiaceae).
Utbredelse
Arten er bare kjent fra California.
Gaochang
Gaochang (kinesisk: 高昌, uigursk: Xoqo), eller Qarakhoja, er stedet for en gammel oaseby i nordranden av den ugjestmilde Taklamakanørkenen i den autonome region Xinjiang i Folkerepublikken Kina. I oldtiden vokste det frem et kinesisk kongedynasti her, grunnlagt av tilflyttere fra Kina i 640 e.Kr. Byen ble et travelt handelssenter for reisende langs Silkeveien. Ruinene ligger ca. 30 km sørøst for byen Turfan.
Kaffeplanter
Kaffeplanten (vanligvis Coffea arabica) er en busk eller et tre hvis frukt gir oss kaffe.
Treet har eviggrønne, tynne, skinnende mørkegrønne blader som sitter parvis. Barken er grågrønn og veden er hard og lys kremfarget. Som tre kan den bli mer enn 10 m høy om den får vokse fritt, men på plantasjene blir den gjerne trimmet til en høyde på omkring 2–4 m.
Planten som sådan kan bli nærmere 60 år gammel og har et dyptgående rotsystem. Den vokser ca. 50 cm i året og blomstrer først når den er tre til fire år gammel. Kaffeplanter trives best i temperaturer omkring 25 oC (min/max 16–28 oC om den skal blomstre) og i gode lysforhold uten direkte sollys. De trenger jevn fuktighet, og må ikke tørke ut, og trives i fuktig luft uten for mye kalk i jordsmonnet.
Kaffeplanter
Det finnes fire forskjellige kaffeplanter, Arabica (Coffea arabica), Robusta (Coffea canephora eller Coffea robusta), Liberica (Coffea liberica) og Excelsa (Coffea dewevrei).
Arabica (Arabia) utgjør ca. 70 % av produksjonen, mens Robusta (Afrika) står for mesteparten av det resterende. Liberica og Excelsa utgjør kun en svært liten del av produksjonen, der Liberica (dyrkes i Malaysia og i Vest-Afrika) utgjør mesteparten.
Kaffebønner
Det er i de røde steinfruktene, som også kalles bær, vi finner de frøene vi vanligvis kaller kaffebønner. Bønnene ligger som regel parvis i hver frukt, og inneholder det aktive elementet koffein, teobromin og teophyllin (metyllxanthin alkaloider). Det er først ved risting av bønnene at den egentlig kaffearomaen vekkes til live. Det ferdige produktet er en drikk som kalles kaffe. Bønner fra kaffeplanter som vokser i høyere områder anses for å gi kaffe av bedre kvalitet.
Plantens historie
Kaffeplanten (Coffea arabica) kommer trolig fra høylandet (omkr. 1500 moh.) i provinsen Kaffa i sydvesten av Etiopia, der den til å begynne med ble brukt som mat. Kaffebønnene ble tygget som et stimuli, noe både Bibelen og Koranen bekrefter. I det gamle Arabia, for ca. 1 500 år siden, brukte man også kaffebønnene som krydder.
Fra Arabia og Jemen spredde planten seg til Kenya og østover til Java og resten av Indonesia. Fra Java ble det eksportert en plante til Amsterdam i Nederland, som ble kultivert og spredd til den såkalte «nye verden», Surinam i 1718 og Brasil i 1727. Beplantningen av kaffeplanter rundt Rio de Janeiro i 1780 markerer i så måte starten på Brasils massive dominans i kaffemarkedet siden. Planten som kom til Amsterdam ga imidlertid opphav til utplanting i en rekke andre land, bl.a. på Hawaii og De karibiske øyer, og på Filippinene.
Som drikk ble kaffe populær først for ca. 500 år siden. Da lå sentereret for kaffeproduksjon i området rundt byen Mokka (ref. mokkakaffe, caffe mocha) i Jemen. Derfra ble drikken eksportert til Egypt i ca. 1510, til Tyrkia i ca. 1550, til Italia i ca. 1616 og så til England i ca. 1650, og det var i dette landet de første kaffehusene så dagens lys.
Kaffehusene ble raskt viktige politiske arenaer, der politikere og byråkrater tilbragte mye tid. Denne trenden spredde seg raskt til resten av Europa og Amerika. Når så kaffeproduksjonen sviktet på grunn av uår, ble kaffehuseierne desperate. Dette dannet i sin tur grunnlaget for dannelsen av de mange tehusene som etter hvert dukket opp.
En kaffeplantasje er det sted hvor det produseres kaffe fra kaffeplanten. Det er vanlig å finne slike plantasjer for det meste i fattigere varme land, spesielt afrikanske, søramerikanske og søraseatiske.
L
L er den tolvte bokstaven i det latinske alfabetet. Den tilhører gruppen kalt konsonanter. Bokstaven L er en av de mest brukte bokstavene i mange språk og har en rekke forskjellige lyder, avhengig av språk og kontekst.
I engelsk, for eksempel, har den to hovedlyder: en klart definert l-lyd, som høres i ord som «leg», og en mørk l-lyd, som høres i ord som «balk». Bokstaven har en enkel form i typografi, bestående av en vertikal stang kalt skaftet og en diagonal stang kalt beinet. Bokstaven kan ha forskjellige varianter, inkludert en kursiv versjon, som ofte brukes i skrifttyper med et mer avslappet eller håndskrevet utseende.
Ferjesambandet Lavik–Oppedal
Lavik–Oppedal er et fergesamband på europavei 39 som krysser Sognefjorden fra Lavik i Høyanger kommune til Ytre Oppedal i Gulen kommune. Fergen tar 20 minutter og strekningen er 5,6 km lang. Det går 3 turer per time og retning. Sognefjorden er 1,260 meter dyp her.
Historikk
Sambandet var opprinnelig en sommerrute som ble opprettet mellom Lavik og Instefjord i 1955. I 1956 og 1957 gikk fergen også til Vadheim. Veien mellom Vadheim og Lavik var ikke ferdig før i 1960, og fergen måtte i begynnelsen gå helt til Vadheim for å nå i riksveinettet på nordsiden. Det første ferjesambandet over Sognefjorden var Ferjesambandet Kaupanger–Gudvangen (90 km lenger mot øst) som startet 1937.
I 1964 ble sambandet en helårsrute, og Oppedal kom inn som stopp. I et års tid fremover gikk ruten Lavik–Oppedal–Instefjord. Året etter ble endestoppet på sørsiden av Sognefjorden flyttet fra Instefjord til Brekke. I over 25 år gikk fergen ruten Lavik–Oppedal–Brekke.
I november 1989 åpnet en ny vei mellom Instefjord og Oppedal. Da forsvant Oppedal midlertidig ut av ruten på grunn av opprustning av fergeleiet. Fergesambandet Lavik–Oppedal ble åpnet i juni 1990, og Brekke ble nedlagt som fergestopp. I 2013–2015 ble begge fergeleiene opprustet.
Det er, som en del av idén ferjefri E39, diskusjoner om en fast forbindelse i stedet for ferje. Den tekniske løsningen er ikke avklart og kostnadene er usikre men høye.
Tidslinje
1990 – Fergesambandet ble innkortet fra Lavik–Brekke til Lavik–Oppedal.
2010 – I 2008 vant Fjord1 anbud som strakte seg fra 2010 til og med 2014. Selskapet satte inn den nye fergen MF «Lifjord», sammen med MF «Gloppen».
2015 – Norled tok over anbudet fra årsskiftet, med MF «Oppedal» og MF «Stavanger». Senere på året ble verdens første elektriske ferge MF «Ampere» satt inn. I forbindelse med dette ble fergekaiene i både Lavik og Oppedal ombygget.
Trafikkutvikling
Årsdøgntrafikken på sambandet i utvalgte år:
BPD
BPD kan blant annet være en forkortelse for:
Sinoclytus
Sinoclytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, slank, mørk trebukk. Antennene er tynne, kortere enn kroppen. Pronotum er rundet, tydelig lengre enn bredt, dekkvingene jevnbrede med et mørkt tverrbånd og lysere spiss, beina middels lange med litt klubbeformede lår.
VM i bandy 2013
Bandy-VM for herrer 2013 var det 33. verdensmesterskapet i bandy og ble arrangert i Vänersborg i Sverige i perioden 27. januar til 3. februar 2013. Russland vant mesterskapet etter finaleseier 4–3 over Sverige.
Sinoclytus
Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
Utbredelse
Arten er bare kjent fra Yunnan-provinsen i Kina.
VM i bandy 2013
Avvikling
Det deltok 14 nasjoner, Ukraina var med for første gang. De deltakende lagene ble fordelt i én A-gruppe og to B-grupper. Kampene i A-gruppen ble spilt i innendørshallen Arena Vänersborg, med unntak av gruppespillskampene Norge–Belarus, som ble spilt på Frogner stadion i Oslo; Finland–Russland, som ble spilt i Slättsberghallen i Trollhättan; og Sverige–Russland, som ble spilt på Heden i Göteborg.
Sluttspill
Alle kampene ble spilt i Arena Vänersborg.
B-VM
I B-VM var spilletiden i kampene 2x30 minutter.
Bio Farma
PT Bio Farma (Persero) er et indonesisk statlig selskap som er basert i Bandung i India og som produserer vaksiner mot blant annet meslinger, polio og hepatitt B. Bio Farma har produsert vaksiner for en rekke land gjennom UNICEF, Den panamerikanske helseorganisasjonen og andre organisasjoner.
Historie
Bio Farma ble grunnlagt i 1890 i daværende Batavia i daværende Nederlandsk Ostindia som Parc-vaccinogène, et statlig institutt for vaksineutvikling som var tilknyttet det franske Institut Pasteur.
I samband med en innledet flytting av administrasjonen for Nederlandsk Ostindia til Bandung, flyttet instituttet dit i 1923.
Koronavaksine
Bio Farma innledet i 2020 samarbeide med det kinesiske Sinovac Biotech for å utvikle covid-19-vaksinen CoronaVac. Bio Farma planla å produsere 250 millioner doser per år.
Li Zhi
Li Zhi er navnet til flere personer:
Boston Police Department
Boston Police Department (BPD) er det kommunale politiet i Boston i USA. Etaten har sin historie tilbake til 1838 og er således det tredje eldste kommunale politiet i USA. BPD er også landets 20. største politi- og rettshåndhevelsesmyndighet.
Etaten har 2 144 polititjenestemenn og 569 sivilt ansatte.
Brattvåg kraftverk
Brattvåg kraftverk er et vannkraftverk i Brattvåg i Ålesund kommune i Møre og Romsdal.
Det utnytter et fall på 80 meter fra Synnalandsvatnet til sjøen. Vannet ledes fra utløpet av Synnalandsvannet og ned til kraftverket via en 1100 meter lang rørledning.
Installert effekt er 800 kW. Årsproduksjon er 3 GWh.
Tallulah Bankhead
Tallulah Bankhead (født 31. januar 1902 i Huntsville i Alabama, død 12. desember 1968 i New York i New York) var en amerikansk skuespillerinne.
Karriere
I 1923 reiste Bankhead til England, hvor hun ble en stjerne på teaterscenen. Hun hadde et heftig humør, var slagferdig i replikken, hadde en hes røst og en høylytt latter. Bankhead ble også kjent for sitt noe ville liv, blant annet skal hun ha tatt av seg alle klærne blant folk, og skal også ha vært biseksuell, skjønt uten å bli knyttet til noen skandale.
Selv om Bankheads karriere saknet hen på midten av 1950-tallet forsvant hun aldri fra offentlighetens øye. Selv om hun drakk tett og konsumerte sovepiller (hun led av søvnløshet) fortsatte hun å opptre på Broadway på 1950-tallet og 1960-tallet. Hun fikk etter hvert også roller i det nye mediet fjernsynet, blant annet sammen med Lucille Ball. Hennes siste rolle var i mars 1967 som det onde Black Widow i TV-serien om Batman.
I årene 1937–1941 var Bankhead gift med skuespilleren John Emery. Hun hadde ingen barn, men tallrike aborter på 1920-tallet. I 1933 døde hun nesten av en fire timer lang hysterektomi-operasjon (fjerning av livmor) grunnet langt fremskreden gonoré, noe hun hevdet å ha fått fra enten George Raft eller Gary Cooper. Hun veide kun i overkant av 32 kg da hun forlot sykehuset og skal ha sagt til sin lege: «Ikke tro at dette har lært meg en lekse!»
Lidia Zamenhof
Lidia Zamenhof (født 29. januar 1904 i Warszawa, død antagelig 5. september 1942 i konsentrasjonsleiren Treblinka) var tredje datter av Klara og Ludwik Zamenhof, esperantos skaper.
Liv og virke
Født i en sekularisert jødisk familie i Polen hadde Lidia sett effekten av brutale pogromer, krig, rasisme, religiøse og nasjonale strider.
I sin ungdom bestemte hun seg for å gjøre alt i sin makt for på utbre sin fars universelle språk. Dette var de farer som hennes far strevde for å forinte når han skapte esperanto; et nøytralt og lettlært verdensspråk som alle mennesker kunne kommunisere med, og dermed bryte ned barrierene av fiendtlighet og misforståelser. Hun ble også en ivrig forkjemper for homaranismo, en medmenneskelighetslære som ble utviklet av faren og bygde opp under esperantos prinsipper.
Høsten 1925, i Genève, kom Lidia for første gang kom i kontakt med bahai-bevegelsens esperantoklubb som støttet utviklingen av et internasjonalt hjelpespråk. Hun ble attrahert til bahaien, journalisten og esperantisten Martha Root som inspirerte henne meget.
I 1932, Da Lidia var 28 år med utgangspunkt fra Warszawa, begynte hun en seksårig reise gjennom Europa og Amerika som en reisende lærer i esperanto – og en av dets mest hengivne tilhengere og talskvinne. I en tid med fanatisk nasjonalisme og krigshets begynte hun å propagere kraftfullt for internasjonalt samarbeide og fred, for menneskehetens enhet og for likestilling mellom mann og kvinner.
Hennes oversettelse av verket Quo Vadis av Henryk Sienkiewicz ble publisert i 1933 og ble meget godt kjent.
Med sin jødiske bakgrunn møtte hun sin skjebne under den tyske okkupasjon av Polen. Først ble hun og fire av hennes familiemedlemmer satt i fengsel for seks måneders tid i Pawiak-fengselet – grunnen er ikke kjent. Broren Adam så henne aldri igjen. I november 1940 ble hun og andre familiemedlemmer send inn i Warszawaghettoen. Derfra ble hun den 5. september 1942 med flere andre sendt med krøttervogn til konsentrasjonsleiren Treblinka. Det formodes at hun ble drept ved ankomsten dit samme dag, eller temmelig snart etter.
Abdul Mahdi Hadi
Abdul Mahdi Hadi (عبد المهدي هادي, født 26. februar 1946 i Basra i Iraq, død 26. september 2020 i Basra) var en irakisk fotballtrener og selv internasjonal fotballspiller. Han spilte for Al-Minaa - en sportsklubb i Basra - fra 1966 til 1978, og på det irakiske fotballandslag i 1970.
Hadi døde 26. september 2020 i Basra av COVID-19 i en alder av 74 år.
Razi Cov Pars
Razi Cov Pars (farsi: رازی کوو پارس ) er en covid-19-vaksinekandidat utviklet av det iranske Razi Vaccine and Serum Research Institute  i Karaj i Iran.
Kuhn Nunatak
Kuhn Nunatak er en av Rambo Nunataks, som ligger 6 km sørvest for Oliver Nunatak på vestsiden av Foundationstraumen i Pensacolafjellene. Den ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1956-66 og navnsatt av Advisory Committee on Antarctic Names (US-ACAN) etter Michael H. Kuhn, en meteorolog ved Plateau-stasjonen, vinteren 1967.
Fjellstad gård (Salangen)
Fjellstad gård (Salangen) er et gårdsbruk i Salangen kommune i Sør-Troms, som ble fredet i 2022 som et eksempel på den kvenske minoritetens kulturminner og håndverkstradisjoner. Gårdsnavnet er skrevet Fjellstad av Kartverket, mens Riksantikvaren skriver Fjeldstad i samsvar lokal tradisjon.
Historikk
Rundt 1835 overtok Nils Hansson Soppero gården. Han var opprinnelig fra Øvre Soppero i Jukkasjarvi i Tornedalen, og kom til Salangen sammen med sine foreldre, sin tante og sine fem søsken. Familien Soppero eier fortsatt gården per 2022.
Gården hadde det første vanndrevne gårdskraftverket i Troms. Flere av mennene på gården var smeder som jobbet på bergverksbedriften Salangsverket, som var i drift mellom 1907 og 1912.
Fredningsvedtaket
Fredningsvedtaket ble kunngjort av Riksantikvaren den 25. juni 2022. Bakgrunnen for fredningen er at gården har nasjonal verdi som representant for den kvenske minoritetens kulturminner og håndverkstradisjoner. Bygninger og anlegg har høye verneverdier knyttet til kvensk historie, bygningshistorie og håndverkshistorie, samt tilknytningen til bergverksanlegget Salangsverket, som ble kjøpt av Fjeldstad etter nedleggelsen.
Fredningen omfatter et våningshus fra tidlig 1800-tall, en smie, ruinen av gårdens kraftstasjon og gårdsanleggets hage.
Abacoclytus
Abacoclytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
Lingshi
Lingshi kan være:
Mount Blunt
Mount Blunt er et avrundet, isdekt fjell som rager 1 500 moh. ved vestsiden av Weyerhaeuserbreen, på østsiden av Antarktishalvøya.
Fjellet ble fotografert fra luften av U.S. Antarctic Service (USAS) den 28. september 1940. Det ble grovt kartlagt av Falkland Islands Dependencies Survey (FIDS) i desember 1958, og kartlagt på ny i november 1960. Det ble navnsatt av UK Antarctic Place-Names Committee (UK-APC) etter Edmund Blunt (1770–1862), en amerikansk forlegger av kart og farvannsbeskrivelser. Bedriften hans ble overtatt av den amerikanske regjeringen og dannet kjernen i U.S. Hydrographic Office (fra 1972 Defense Mapping Agency Hydrographic Center).
Scyllarides
Scyllarides er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
3. etappe av Tour de France 2021
3. etappe av Tour de France 2021 gikk fra Lorient til Pontivy 28. juni 2021
St. Anger (sang)
Sangen vant «Best Metal Performance» på den 46. Grammyutdelingen, og ble i tillegg nominert til beste rockvideo på MTV Video Music Awards samme år som albumet ble gitt ut.
Sangtekst
Teksten til St. Anger dreier seg i hovedsak om hvordan en kan bruke aggresjon på en kreativ måte, noe som egentlig var mye av ideen bak hele albumet. I dokumentaren Some Kind of Monster nevner trommeslager Lars Ulrich at bandet hadde bevist at det gikk an å gjøre positive ting med negativ energi.
Musikkvideo
Musikkvideoen til singlen ble spilt inn i høysikkerhetesfengselet San Quentin State Prison i California, hvor Metallica også spilte en intimkonsert for de innsatte. Videoen er også den første videoen av Metallica med Robert Trujillo som bassist. Videoen ble laget av The Malloy Brothers og ble gitt ut litt over en uke før musikkalbumet kom i butikkhyllene.
Musikkvideoen begynner med at Trommisen Lars Ulrich sier En, To, Tre, Fire, på Dansk. På slutten står det en setning, For alle dere som er innesperret i San Quentin, så skal dere vite at sjelen deres er alltid med Metallica.
Greeley (Colorado)
Greeley er en amerikansk by som ligger i Weld County i Colorado.
Den har og dekker et areal på 124,21 km².
Ichoyahb II
Ichoyahb II (Jesaja II) var katolikos-patriarken av Østens kirke i Persia fra 628 til 645. Hans patriarkalsete var i hovedstaden Selevkia-Ktesifon. Han deltok i fredsforhandlingene med keiser Herakleios av Bysants, etter at denne hadde angrepet og trengt dypt inn i Persia i 627. Han sendte også en biskop Abraham til Kina; sannsynligvis er dette den samme som omtales som misjonæren Alopen på Xianstelen fra 700-tallet i Kina.
Werner Heyde
Werner Heyde, alias Fritz Sawade, (født 25. april 1902 i Forst, død 13. februar 1964 i tukthuset Butzbach) var en tysk professor i psykiatri og nevrologi som under andre verdenskrig var tilknyttet det kontroversielle eutanasiprosjektet Aktion T4.
Han klarte å flykte etter krigen, men ble funnet og arrestert i 1959. Han begikk selvmord i 1964, like før rettsprosessen mot ham skulle begynne.
Bakgrunn
Werner Heyde var sønn av en tekstilhandler. Høsten 1914 flyttet familien til Cottbus, der Heyde etter verdenskrigen, i mars 1920, tok abitur som klassens beste elev.
Han var utdannet ved det bayerske Julius-Maximilian-universitetet i Würzburg.
Nasjonalsosialismens tid
I år 1933 inntrådte Werner Heyde i Det nasjonalsosialistiske tyske arbeiderparti (NSDAP) og Det nasjonalsosialistiske tyske legeforbund (Nationalsozialistischer Deutscher Ärztebund, NSDÄB). Det påfølgende år, 1934, ble han overlege ved den psykiatriske universitetsklinikk i Würzburg. Etter å ha blitt medlem i Schutzstaffel (SS) i 1936 ble Heyde utsett til sjef for den medisinske avdelning innen SS-Totenkopfverbände, hvis personal overvåket og administrerte Nazitysklands konsentrasjonsleirer.
I september 1939 ble Nazitysklands eutanasiprogram for psykisk og fysisk funksjonshemmede, kalt Aktion T4, offisielt innledet. Heyde ble gjort til medisinsk leder for programmet og stod i dette verv til den 31. desember 1941, da han ble etterfulgt av Hermann Paul Nitsche. I desember 1939 ble Heyde utnevnt til professor i psykiatri og nevrologi ved universitetet i Würzburg. Han var under andre verdenskrigs senere del virksom innen Aktion 14f13, som så til at «livsudyktige» konsentrasjonsleirfanger ble myrdet.
Etterkrigstiden
Den 28. mai 1945 ble Werner Heyde tatt til fange av britiske soldater og plassert i interneringsleiren Frøslev i Danmark. Senere samme år ble han ført til Frankfurt am Main. I 1947 ble han innkalt som forsvarsvitne ved Legeprosessen i Nürnberg. Ved transporten fra Nürnberg tilbake til Frankfurt rømte Heyde og gikk under jorden. Han tok det fingerte navnet Fritz Sawade og ble i 1949 ansatt som idrettslege i Flensburg.
I slutten av 1950-årene kom vesttyske myndigheter på sporet av ham og han ble arrestert den 12. november 1959. Anklageren Fritz Bauer fikk i oppdrag å sammenstille anklagen mot Heyde, som ble ansett å være ansvarlig for titusentalls menneskers død. Sammen med Gerhard Bohne, Hans Hefelmann og Friedrich Tillmann ble Heyde anklaget for Limburger Landgericht. Rettegangen skulle innledes den 18. februar 1964, men fem dager før begikk Heyde selvmord ved å henge seg i sin celle.
I et etterlatt brev skrev han at han ikke anså seg skyldig, verken juridisk eller moralsk.
Cryptommatini
Cryptommatini er en gruppe av biller i familien snutebiller (Curculionidae). De lever i død ved.
Utseende
Små, sylindriske, matt brunlige snutebiller. Kroppen er gjerne kledt med litt oppstående skjell og virker noe "rufsete".
Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp.
Fredrikstad (valgkrets)
Fredrikstad var en egen valgkrets som kjøpstad ved valget til Eidsvoldsforsamlingen og ved de påfølgende stortingsvalgene fram til 1918. Valgene fram til 1903 foregikk i to omganger. Et valgting av alle stemmeberettigede valgte et antall valgmenn. Valgmennene valgte representant og vararepresentant i et valgmannsting. Disse var vanligvis selv valgmenn, og hadde ikke anledning til å stemme på seg selv.
Ved Stortingsvalget 1814 hadde byen bare to valgmenn. Kjøpmann P. R. Broch ble valgt, men valget ble underkjent av Stortinget.
I 1815 valgte Fredrikshald og Fredrikstad én representant sammen. Statsråd Carsten Tank ble valgt. Sorenskriver Carl Adolph Dahl var hans vara.
Fra 1841 til 1850 valgte Fredrikstad og Sarpsborg én representant sammen.
Fra 1853 hadde Fredrikstad én egen representant. Fra 1882 ble partitilknytning en faktor ved valgene.
I perioden 1906-1918 ble valgene praktisert som flertallsvalg
Fra 1921 til 1950 utgjorde Fredrikshald, Sarpsborg, Fredrikstad, Moss og Drøbak én valgkrets som valgte fire representanter sammen.
Aklestad kraftverk
Aklestad kraftverk er et vannkraftverk ved Sæbø i Ørsta kommune i Møre og Romsdal.
Det er et elvekraftverk som utnytter et fall på 80 meter i en bekk.
Installert effekt er 10 kW fra en peltonturbin. Årsproduksjon er 0,1 GWh.
Lummen
Lummen  er en kommune i den belgiske provinsen Limburg.
Antarctus
Antarctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Bastian Svendsen
Bastian Svendsen (født i Maridalen den 4. juni 1795, død i Christiania den 4. mars 1865) var en norsk lærer, klokker og personalhistoriker. Han er kjent for sin håndskrevne samling av biografiske opplysninger om prestene i Christiania stift (Halvorsen 1901:537).